ජනාධිපතිවරයා ව්‍යවස්ථාවට අනුව කටයුතු නොකරන තත්වයක් තුළ අපට ගතහැකි එකම කි‍්‍රයාමාර්ගය වූයේ අභියාචනාධිකරණයට යාමයි. මන්තී‍්‍රවරුන් 122කගේ මැදිහත්වීමෙන් අභියාචනාධිකරණයට ගොස් අපි ඉල්ලා සිටියා, 14වැනිදා සම්මත කරගත් විශ්වාසභංගය සම්මතවී තිබෙන හෙයින් මහින්ද රාජපක්‍ෂ අගමැතිවරයා ලෙසත් කැබිනට් මණ්ඩලයට ඇමතිවරුන් ලෙසත් කි‍්‍රයා කිරීමට බලයක් නැති බව ප‍්‍රකාශයට පත් කරන්න කියලා. ඒ අනුව අභියාචනාධිකරණය ඉතාමත් වැදගත් තීරණයක් ලබාදී තිබෙනවා. නඩු විභාගය අවසන් වන තෙක් අටවා ගන්නා ලද ආණ්ඩුව අත්හිටුවා තිබෙනවා. මෛතී‍්‍රපාල සිරිසේන ජනාධිපතිවරයාගේ අත්තනෝමතික බලහත්කාරී විකෘති සිතිවිලිවලට අනුව වැඩකිරීම අත්හිටුවා තිබෙනවා. පාර්ලිමේන්තුවේ විශ්වාසභංගය සම්මතවී තිබියදීත් කතානායකවරයා විසින් අගමැතිවරයෙක් හෝ කැබිනට් මණ්ඩලයක් නොමැති බව ප‍්‍රකාශයට පත්කර තිබියදී ජනාධිපතිවරයා කැබිනට් මණ්ඩලය කැඳෙව්වා. විවිධ තීන්දු-තීරණ ගත්තා. සෙල්ලම් ඇමතිවරු තමන්ගේ දේශපාලන ව්‍යාපෘති වෙනුවෙන් රැුකියා දෙන්න පටන් ගත්තා. මෙවැනි සෙල්ලම් ආණ්ඩුවක් රට පාලනය කිරීම පුරවැසියන් පිළිගත යුතුද? කුමන දේශපාලන මතය දැරුවත් නීතිවිරෝධී, ව්‍යවස්ථා විරෝධී පාර්ලිමේන්තුවේ බලයක් නැති කණ්ඩායමක් රට පාලනය කිරීම පුරවැසියන් ලෙස අප පිළිගත යුතුද? මේ ආකාරයට ජනාධිපතිවරයාට හිතෙන පරිදි තමන්ට හිතවත් ඕනෑම කල්ලියක් වටකරගෙන රට පාලනය කළ හැකිද?